# Csukás-hegység

### A Wikipédiából, a szabad lexikonból.

Csukás-hegység
A Csukás-hegység Brassóból
Hegység | Kárpátkanyar
Hely | Brassó megye, Prahova megye
Típus | konglomerátum
Legmagasabb pont | Csukás-hegy (1954 m)
Terület | 200 km2
Térkép

A Csukás-hegység (románul Muntii Ciucas) a Kárpátkanyar egyik legmagasabb hegysége, Brassó megye és Prahova megye határán. Legmagasabb pontja a Csukás-hegy (1954 m). Szomszédos hegységek keleten a Bodzai-havasok, északon a Bodzafordulói-hegyek, nyugaton a Grohotis, a Baj-hegység és a Barcasági-hegyek. A Csukás déli lábánál található a Cheia üdülőtelep.

## [szerkesztés] Földrajz

A Csukást elég nagy, 500 - 1000 méteres relatív magasságok jellemzik, ezért első látásra sokkal magasabbnak tűnik, főleg télen, mikor a hegycsúcsokat hó fedi. A hegység két részre osztható. A nyugati és a keleti rész minden szempontból hasonlít egymáshoz. A nyugati rész, ahol a hegység legmagasabb pontja is található, valamivel magasabb a keletinél.

## [szerkesztés] Éghajlat

A Csukás-hegység Cheiaról

A Csukás éghaljata főleg középhegységi jellegű, a csúcsokon magashegyi. A hasonló magasságú hegyekhez képest valamivel melegebb, amelyet a szubalpin növényzet kis kiterjedése is bizonyít. A hegyeken az évi átlaghőmérséklet 1-2°C, a legalacsonyabb januárban -8 - -9°C, a legmagasabb júliusban 10-12°C. Az év első napja, amikor az átlaghőmérséklet eléri a 0°C-ot, április 1. körül van.

Az évi átlagos csapadékmennyiség 1200 mm a hegyek lábainál és 1300-1350 mm a csúcsokon. A csapadékos napok száma egy évben 160-180 nap, főleg a május-július időszakban. Nagyobb felhőszakadások idején a csapadék mennyisége elérheti az 50-100 mm-t. A legkevesebb csapadék nyár végén és ősz elején hull. A hó októbertől május közepéig tart. Januárban és februárban a hegyeken gyakoriak a hóviharok, amelyeket nagy hőmérsékletcsökkenés követ.

## [szerkesztés] Külső hivatkozások

- A Csukás-hegység turistatérképe

A lap eredeti címe "http://hu.wikipedia.org../../../c/s/u/Csuk%C3%A1s-hegys%C3%A9g.html"

Kategóriák: Kárpátok | Brassó megye hegyei, hegységei | Prahova megye hegyei, hegységei

##### Views

- Szócikk
- Vitalap
- Aktuális változat

##### Keresés